Dun kirke
**Fosnes prestegjeld** var et prestegjeld tilhørende Namdal prosti. Det omfattet sogn i Fosnes kommune i Nord-Trøndelag fylke, og hovedkirken var Dun kirke.

Fosnes' kirkesogn er nå en del av Namsos kirkelige fellesråd, og underlagt Namdal prosti i Nidaros bispedømme i Den norske kirke.

Historikk
---------

*Fólskn* eller *Fósnes sókn* (norrønt) har sin opprinnelse fra kristningen av landet. Fosnes antas å være lagt under Nærøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Det vidløftige *Nerø Præstegjeld* ble omkring år 1500 delt ved at den søndre delen ble skilt ut som eget *Fosnæs Præstegjeld*, med Sævik, Vik og Halmøy som annekser under Fosnes hovedkirke.

I Reformatsen 1589 angis at *Fosznes Præstegjeld Haffuer fire kircker, som aff tho prester betienes skulle.* Sogneprestens befaling var at *wdi hoffuedkircken [Fosnes] skall skie tieniste tho helllige dage huer andre och den tridie vdi Halmøø. Wijgs kircke [och] Sæuijg [..] skulle betienes aff en domestico comministro per vises*, dvs. av en kapellan boende hos sognepresten som betjente kirkene annenhver gang.

På moderne språk, så hadde Fosnes prestegjeld i 1589 fire kirker og to prester. Sognepresten skulle betjene hovedkirken på Fosnes og Halmøy kirke i Flatanger og Vik (Otterøy) og Sævik av den andre. Sævik sogn ble ved kgl.res. av 28. oktober 1820 overført til Overhalden etter at sognet siden 1818 var betjent av den residerende kapellanen i Overhalla, da kapellaniet i Fosnes midlertidig ble nedlagt ved kgl.res. av 24. april 1818.

Fosnæs prestegjeld dannet grunnlaget for Fosnæs formannskapsdistrikt, som ble opprettet i 1837.

Ved kgl.res. av 6. april 1859 ble Vik hovedsogn i Fosnes prestegjeld, og ved kgl.res. av 26. februar 1870 ble Halmøy sogn utskilt som et eget Flatanger prestegjeld. Ved kgl.res. av 24. september 1898 ble det bestemt at den nedbrente Fosnes annekskirke skulle gjenoppbygges på gården Dun, og at det til bruk for oppsitterne i den nordlige delen av Fosnes anneks skulle bygges et kapell på Mo (Salen kapell), med 10 gudstjenester årlig. Ved kgl.res. av 21. mars 1912 fikk Vik sogn navnet Otterøy sogn..

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Fosnes
* Otterøy

Referanser
----------

1. ↑  Rygh, O. (Oluf) (1903). *Norske Gaardnavne*. xx: Fabritius. s. 337.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 116.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. 1 2  (no) «Halmøy kirkested». *Kulturminnesøk*. Riksantikvaren – Direktoratet for kulturminneforvaltning.
5. ↑  Christiansen, Per (1999). *Namdalens historie*. xx: Namdal historielag. s. 12. ISBN 8291134227.
6. ↑  (no) «Jøa kirkested». *Kulturminnesøk*. Riksantikvaren – Direktoratet for kulturminneforvaltning.
7. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-institutt. s. 75-77. ISBN 8270612960.
8. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
9. ↑  *Love, Anordninger, Tractater, Resolutioner, Kundgjørelser, Departementsskrivelser, Circulærer m.m. for Kongeriget Norge*. Chr. Tønsberg. 1861. s. 516.
10. ↑  Prestegjeld og sogn i Nord-Trøndelag, arkivverket.no
11. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
12. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.